cyanic-selkie/wikianc huggingface dataset:
Tvangsekteskap
Forestillingen om tvang oppstår typisk når et miljø der arrangerte ekteskap er blitt oppfattet som normalt konfronteres med det moderne, vestlige samfunnets frihets- og kjærlighetsidealer. Nåtidig ungdom med ikke-europeisk innvandrerbakgrunn kan oppfatte et arrangert ekteskap som tvang, der deres foreldre, i likhet med tidligere generasjoners vesteuropeere, ville oppfatte det som en naturlig plikt eller praktisk løsning.
I Norge er det mulig å kreve skilsmisse ved dom hvis man har vært utsatt for tvangsekteskap, uavhengig av hvem som har utøvd tvangen.
Sabiales
Slekter: se teksten
Sabiales er en planteorden i gruppen egentlige tofrøbladete planter («tofrøbladinger», Eudicotes). Ordenen ble definert av Armen Takhtajan i 1997 med to familier: Sabiaceae og Meliosmaceae. Gruppen er i APG III-systemet uplassert og regnes som en basal gruppe tofrøbladinger, og den består i nyere systematikk av bare én familie, Sabiaceae med om lag 55 arter, men 150 arter når man inkluderer slekten Meliosma i den mulige familien Meliosmaceae.
Plantene er enten lianer eller busker, og de er generelt ikke giftige.
Sabia har 2n = 24 kromosomer og Meliosma 2n = 32.
Johannes Willebrands
Bakgrunn
Johannes Willebrands var den eldste av ni barn av Herman og Afra (født Kok) Willebrands. Faren arbeidet som lønningssjef på et grønnsaksmarked, og en av hans brødre ble redemptorist og misjonær i Surinam.
Sabiales
Taksonomi
Andre forskere skiller ut to av slektene i en egen familie eller underfamilie, nemlig Meliosmaceae (Meissn., 1843). Det mellomstatlige Global Biodiversity Information Facility i København anerkjenner Meliosmaceae som egen familie. . Også den britiske Kew Royal Botanic Gardens anerkjenner denne familien. Watson & Dallwitz mener at familien Meliosmaceae kan være grunnleggende distinkt fra gruppen Sabia utfra rene morfologiske forskjeller. Tidligere opererte man også med familiene Millingtoniaceae (Wight & Arn) og Wellingtoniaceae (Meissn) i ordenen Sabiales, men disse familiene er senere tatt opp i Meliosmaceae.
Johannes Willebrands
Prest
Willebrands studerte på presteseminaret i Warmond nær Leiden og ble presteviet 24. mai 1934, og studerte i Roma ved det pavelige universitet «Angelicum». Der tok han doktorgraden om John Henry Newman.
Han engasjerte seg sterkt i det gryende økumeniske arbeid i Den katolske kirke, og organiserte økumeniske kongresser i Nederland. I Vatikanet ble dette lagt merke til, og i 1960 ble han kalt dit av pave Johannes XXIII, som gjorde ham til sekretær for det nylig opprettede Sekretariatet for de kristnes enhet. Under annet vatikankonsil var han med på å forberede dokumentene som beskjeftiget seg med de kristnes enhet, religionsfrihet og relasjonene med de ikke-kristne religioner.
Sabiales
Taksonomi
Den taksonomiske plasseringen i APG II-systemet, og de nåværende og tidligere slektene i ordenen, omfatter:
Johannes Willebrands
Biskop, kardinal
Han ble utnevnt til titulærbiskop i 1964, og i 1969 ble han utnevnt av pave Paul VI til president for Sekretariatet for de kristnes enhet. I 1969 ble han kreert til kardinal, med Santi Cosma e Damiano som titteldiakonia. Senere ble han kardinalprest med San Sebastiano alle Catacombe som tittelkirke.
I 1975 ble han utnevnt til erkebiskop av Utrecht i Nederland, men beholdt sitt verv i Vatikanet.
Han gikk av som erkebiskop av Utrecht i 1983, men beholdt vervet i Vatikanet til 1989.
Da pave Johannes Paul II døde den 2. april 2005 var han det eldste medlem av kardinalskollegiet (95 år), og langt over stemmeberettiget alder ved pavevalg.
Episkopalgenealogi
Hans episkopalgenealogi er:
Maddia
Maddia var en sivbåt på den marokkanske kysten som hadde eksistert fram til det tjuende århundret ved utløpet av Loukkoselven i nordvestlige Marokko ved byen Larache i regionen Tanger-T%C3%A9touan. Denne sivfarkosten var brukt som ferjer for å ta seg over elven med passasjerer og gods. Lokalbefolkningen hadde benyttet sivbåtene for fiskeri og mindre ærender. Plankebåter fra Portugal overtok i begynnelsen av det tjuende århundret, dermed gikk sivbåten ut av bruk.
Bjølsenparken
Bjølsenparken er en park på Bjølsen i bydel Sagene i Oslo.
Xanthi (prefektur)
Xanthi (gresk Ξάνθη, Xánthi) er et prefektur i Hellas i periferien Øst-Makedonia og Thrakia. Hovedstaden i prefekturet er Xanthi.
Geografi
Xanthi er det minste prefekturet i både folketall og areal i Thrakia. Xanthi grenser til Bulgaria langs Rodopifjellene i nord og til Egeerhavet i sør. Prefekturet Kavala ligger i vest, mens Drama ligger i nordvest og Rodopi ligger i øst. Fjellene Koula ligger i øst og Papingio i nordøst.
Klima
Prefekturet har hovedsalig middelhavsklima i sørlige og sentrale områder. I nord og i høyereliggende strøk har en derimot hovedsakelig kontinentalklima med kalde vintre.
Bjølsenparken
Parken
Parken er 34 mål stor og kjent for en vakker lindeallé som går omtrent nord-sør langs parkens høyest punkt. Alléen endte opprinnelig ved hovedbølet på gamle Bjølsen gård, som ble revet på 1970-tallet. I syd finner man "Ormehaugen", en høyde med utsikt over hele parken, og en sydvendt bakke som er populær å sole seg i. Helt i syd finner man også en musikkpaviljong som brukes til konserter. Musikkfestivalen Bekkerock holdes i parken i august. Helt øst i parken, inntil Bjølsengata, ligger bydyrkingsområdet Bjølsenjordet, der folk som bor i området kan leie parseller eller bokser til dyrkingsformål.
Parken grenser i vest mot Hjemmets Kolonihager (der TV-serien Portveien 2 ble spilt inn), i syd mot Kongsvingergata (og strøket Sagene), i sydøst mot Bjølsen skole, og i øst og nord mot Bjølsengata og Sarpsborggata. Larviksgata og Kongsvingergata munner ut i Bjølsengata ved parken. I det sydøstlige hjørnet inntil Bjølsen skole er det idrettsplass, som brukes som skøytebane om vinteren, og hus for fritidsklubb. Det er barnehager i parkens nordlige ende, samt øst og sørøst for parken.
Historie
Grunnen parken ligger på hørte under Søndre Bjølsen gård, et gårdsbruk som er nevnt første gang på 1300-tallet. Området parken ligger på var opprinnelig herregårdshage for gården. Alleen på høyderyggen i parken ble i hovedsak plantet omkring 1800, enkelte av trærne kan være så mye som 200 år eldre enn det.
I 1901 ble herregårdshagen inngjerdet, og fikk navnet Bjølsenparken. Fra da var parken stengt i vinterhalvåret og etter mørkets frembrudd om i sommerhalvåret, inntil det ble satt opp belysning i 1938.
Hjemmets Kolonihager ble grunnlagt i 1912 og har per 2013 109 parseller. Arealet ble kjøpt av kommunen i 1920. Planer om friluftsbad på det arealet kolonihagene ligger ble lagt til side ved vedtak i parkutvalget i 1924, men tatt opp igjen av den politiske ledelsen i kommunen i 1931 før det ble endelig skrinlagt.
Fra 1940 ble det dyrket poteter i parken i regi av Parkvesenet og med stor frivillig innsats. Under krigen ble alléen noe skadet ved at den tyske krigsmakten hadde brakker i parken og lot sine hester og muldyr gnage bark på trærne.
Kulturtilbud
Et lysthus ble flyttet opp til parken på begynnelsen av 1920-tallet, men dette anlegget er nå fjernet. I stedet har man en konsertscene helt sør i parken, mellom Ormehaugen og kolonihagene. Det har foregått konserter i parken siden dette startet i kommunens regi i 1921 eller noe tidligere.
I 1922-23 ble det anlagt en 1,1 mål stor lekeplass i parken. Det ble i løpet av 1900-tallet opprettet barneparker i Oslo, deriblant Bjølsen barnepark på adressen Bjølsengata 18. Denne ble lagt ned i 2005, men til erstatning har parken nå tre barnehager i og rundt seg: Bjølsen, Bjølsenhellinga og Bjølsenparken barnehager. Gamle Bjølsen Barnepark ble i 2015 omgjort til et område med parseller og kasser for dyrkingsinteresserte i nærområdet, som bærer navnet Bjølsenjordet etter det gamle navnet på nabolaget mellom herregården og Maridalsveien.
Hus for Bjølsen fritidsklubb med adresse Bjølsengata 20 ble oppført sydøst for parken i 1977.
Maddia
Maddia
Den lokale sivbåten som hadde vært i bruk ved munningen av Loukkos-floden, betegnes som maddia, madia eller el madi ettersom det arabiske ordet for «flåte» er al-ma´dia. Maddiabåten grunnleggende sett er en flåte sammensatt av fire bunter med sivrør med baug og akterstavn krummet i været. Men det fantes ulike varianter, den vanlige varianten for skysstrafikk over floden hadde avskåret akterdel under den lokale betegnelsen shafat. Ferjemannen svømte ved siden av ferjen som lasten var plassert på.
Den større varianten som kunne ha en mast med latinerseil på, brukes ute i brenningene av fiskere som kunne ha fem til seks mann ombord. Kortere sidebunter ble plassert langs sidene på denne maddiabåten som kunne ha en «bordkledning» med bunter lagt oppå hverandre fra forstevn til akter. Det ble lagt tverrgående stokker eller bjelker akterover for å stive opp farkosten. En ekstra funksjon var som sitteplass for roere. To par årer var gjerne tatt med ute til sjøs. Latinerseilet ble bare brukt i milde og lette vindforholder.
En andre variant på Ras-el-Duro lagunen i det samme landet hadde bare to bunter som bunnseksjon på en flåte med oppbøyet baug og to kortere sidebunter i tillegg. Som ved Loukkos-floden hadde de lokale båtbyggerne benyttet det tynne flate sivet som betegnes som khab, som vist seg å ha god flyteevne ifølge den norske etnografen Thor Heyerdahl som observerte de siste maddiabåter i 1970.
Det har blitt oppgitt at en maddia skulle være 2,5 meter langt, 1,2 meter bredt og 1,0 meter i dypgang. Men som fiskerfartøy hadde en maddia en besetning på fem til seks mann samt en mast og to par årer. Sivbåtene langs den marokkanske kysten er nå stort sett forsvunnet.
Ray Bennion
Samuel Raymond «Ray» Bennion (født 1. september 1896, død 12. mars 1968) var en walisisk fotballspiller. Han spilte midtbane.
Han kom til Manchester United i 1921, og debuterte 27. august 1921 mot Everton. Han spilte til sammen 11 sesonger på Old Trafford, og på de 11 sesongene spilte han 301 kamper og scora tre mål. Han forlot United til fordel for Burnley i november 1932.
Graeme Hogg
Graeme Leven Hogg (født 17. juni 1964 i Aberdeen) er en tidligere skotsk fotballspiller som har spilt for en rekke britiske klubber på 1980- og 1990-tallet. Hogg var forsvarsspiller og spilte primært som midtstopper.
Hogg begynte sin karriere hos Manchester United i 1984 og spilte 83 seriekamper for klubben før han dro videre til Portsmouth i 1988. I United ble Hogg FA-cup-vinner etter at laget slo Everton 1–0 i finalen på Wembley under FA-cupen 1984/85, men Hogg var ikke med i troppen som vant finalen. Mens han var på Old Trafford ble han også lånt ut til West Bromwich Albion i 1987.
Etter å ha spilt 100 seriekamper for Portsmouth dro han i 1991 tilbake til sitt hjemland og skrev under for Heart of Midlothian. Under en treningskamp mot Raith Rovers kritiserte han lagkaptein Craig Levein såpass at Levein svarte med å gå inn i en slåsskamp med Hogg, med det resultat av at sistnevte fikk et alvorlig nesebrudd. Begge ble ilagt strenge straffer gjennom at Hogg fikk ti kampers karantene mens Levein på sin side fikk tolv kamper.
Graeme Hogg spilte også for Notts County (hvor han var med på å vinne Anglo-Italian Cup) og Brentford før han la opp som aktiv fotballspiller i 1998.
Pleistocen
Pleistocen (2,588,000–11,700 år siden) følger pliocen (5,333,000–2,588,000 år siden) og er den første epoken i kvartær. Epoken omfatter de store istidene. Kvartær består av pleistocen og holocen (fra 11,700 år siden til i dag).
Birger Schlaug
Biografi
Schlaug har skrevet flere bøker (se bibliografi nedenfor). Schlaug har medvirket i et titalls antologier, blant annet Välj Energi (1990), Utbyggnad pågår – om kooperativ utveckling (1990), Handbok för vardagsekologi (1993), Livet har lärt mig (1995) og Det nya klassamhället (1996).
Pleistocen
Bakgrunn
I 2009 bestemte Den internasjonale stratigrafiske kommisjon at grensa mellom neogen (pliocen) og kvartær (pleistocen) skulle settes ved 2,588 millioner år siden og ikke ved 1,805 millioner år, som tidligere ble brukt. Den tidligere grensa var satt ut fra tidspunktet da kaldtvannsmuslinger første gang dukket opp i Middelhavet, mens den nye grensa stemmer bedre med tidspunktet for de første omfattende isdannelsene på den nordlige halvkule.
Birger Schlaug
Biografi
Schlaug medvirker regelmessig som kronikkforfatter, blant annet i det sosialistiske tidsskriftet ETC, den liberalistiske avisa Katrineholms-Kuriren og den konservative avisa Borås Tidning. Han er deleier i selskapet ProVoka, som arbeider med opinionsdannelse, kommunikasjonsutdannelse, tekst og bilde.
Schlaug er siden 1985 gift med sykepleieren og kunstneren Lena Rosén-Schlaug. Hans første kone, som også het Lena Schlaug, ble i 1982 valgt inn som første representant for Miljöpartiet i Vingåker kommunestyre.
Pleistocen
Bakgrunn
Pleistocen ble tidligere delt i tre aldere: undre, midtre og øvre pleistocen. Etter endringene i 2009 deles epoken i fire: gelasium (2,588–1,806 mil. år siden), calabrium (1,806–0,781 mil. år siden), midtre pleistocen (781,000–126,000 år siden) og yngre pleistocen (126,000–11,700 år siden).
Birger Schlaug
Biografi
Schlaug er nevø til psykiateren Rudolf Schlaug.
Pleistocen
Bakgrunn
I moderne arkeologisk forskning hvor fokuset på klimatiske variasjoner er mer framtredende enn det tidligere fokuset på kulturelle «typer» og «perioder», går et viktig skille i den aktuelle perioden mellom istiden pleistocen og varmeperioden holocen, hvor jordbruket er den kulturelle hovedskillelinjen og yngre dryas er den ytre klimatiske. Begreper som mesolitikum om overgangsperioden mellom steinalderen (paleolitikum) og jordbruksteinalderen (neolitikum), samt annen «fininndeling» av epokene (PPNA, PPNB), er omstridt i moderne arkeologi og fokuset på kulturelle «perioder» er i økende grad i ferd med å utgå fra faglitteraturen.
Birger Schlaug
Biografi
Ved siden av politikken er Elvis Presley en av Schlaugs store interesser. I 2006 ga han ut boka Gud älskar att färdas i en rosa Cadillac, en roman om Elvis, rock'n'roll och livet som var. Han står også bak en forestilling om Presley sammen med trubaduren Fred Lane. Schlaug sitter også i flere styrer, for eksempel bokforlaget Ordfront, Elin Wägnersällskapet og Föreningen Rädda Tisnaren.
Pleistocen
Betegnelsen
Navnet pleistocen ble gitt av den skotske geologen Charles Lyell. Han innførte denne betegnelsen i 1839 for å beskrive et geologisk lag på Sicilia som hadde fortsatt minst 70 % av deres fauna av bløtdyr som fortsatt levde i dag. Det adskilte det fra den eldre epoken pliocen, som Lyell opprinnelig hadde antatt hadde den yngste laget med fossiler. Han konstruerte navnet «Pleistocen» («mest ny» eller «nyest») fra greske πλεῖστος, pleīstos, «mest», og καινός, kainós (latinisert som cænus), «ny»; det sto i kontrast til den umiddelbart foregående pliocen («mer ny» eller nyere», fra πλείων, pleíōn, «mer», og kainós), og umiddelbart påfølgende holocen («helt ny» eller «fullstendig ny», fra ὅλος, hólos, «hele», og kainós) epoke som strekker seg fram til i dag.
Tore Nordtun
Tore Nordtun (født 30. september 1949 i Bømlo, Hordaland) er en norsk politiker (Ap). Han var innvalgt på Stortinget for Rogaland fra 1993 til 2013. Han var ordfører i Stavanger fra 1990 til 1993.
Liv og virke
Nordtun er utdannet bilmekaniker. Fra 1977 arbeidet han ved Arbeidsformidlingen i Stavanger. Han ble innvalgt i Stavanger bystyre i 1979 og var varaordfører fra 1987 til 1989. Fra 1990 til 1993 var han ordfører i Stavanger. Han var medlem av Rogaland fylkesting fra 1986 til 1990.
Han er far til Kari Nessa Nordtun.
Åhléns
Åhléns AB er et svensk detaljhandelselskap med hovedkontor i Stockholm og en del av Axel Johnson Gruppen. Selskapet ble etablert i 1899 av Johan Petter Åhlén og Erik Holm.
Åhlén & Holm var i begynnelsen et postordreselskap med lokaler i Insjön i Dalarnas län. Det aller første produktet som Åhlén & Holm hadde i sitt sortiment var et kongeportrett som gjennom årene har solgt i over 100 000 eksemplarer. Andre suksessrike produkter var eksempelvis postkort som ble svært populære blant samlere.
I 1915 flyttet selskapet til Stockholm. Der bygde Johan Petter Åhlén en sjuetasjers bygning på mer enn 10 000 kvadratmeter. Bygningen ved Ringvägen 100-102, gjerne omtalt som "Åhléns Söder", ble tegnet av arkitekten Edvard Bernhard. Huset er senere bygget om og på flere ganger. Den velkjente klokken og tårnet med en rød "Å" er bevart og er blitt et karakteristisk innslag i Stockholms bybilde.
På 1930-tallet bestemte J.P. Åhlén, etter en studiereise til USA, å utvide virksomheten med en detaljhandelskjede med vekt på lave priser. Det første Tempovarehuset åpnet i 1932 ved Östermalmstorg i Stockholm. J.P. Åhlén døde i 1939.
På 1960-tallet ble postordrevirksomheten avviklet og virksomheten konsentrert til Tempkjede. I 1964 ble Åhléns City ved Klarabergsgatan 50 midt i Stockholm åpnet. På 1970-tallet ble Tempokjeden slått sammen med EPA. Også varehuset NK var en del av konsernet i perioden 1976 -1983. I 1985 ble samtlige butikker omprofilert til Åhléns. Siden 1988 har Åhléns vært en del av Axel Johnson AB, som eies av Antonia Ax:son Johnson med familie.
I august 2015 ble det klart at Åhléns legger ned alle sine 30 butikker i Norge.
Finn Martin Vallersnes
Finn Martin Vallersnes (født 27. desember 1945 i Haugesund) er en politiker som representerer Høyre. Han var ordfører i Haugesund fra 1995 til 2001 og stortingsrepresentant i to perioder, fra 2001 til 2009.
Han var varaordfører i Haugesund fra 1995 til 2001 og var vararepresentant til Stortinget fra 1985 til 1993..
Vallersnes er utdannet lege (cand.med.) og spesialist i radiologi fra 1973.
Luxembourg under Sommer-OL 1952
Luxembourg under Sommer-OL 1952. Førtifire sportsutøvere, alle menn, fra Luxembourg deltok i ni sporter under Sommer-OL 1952 i Helsingfors. Luxembourg kom på en delt 27.-plass med en gullmedalje. Det var åttende gangen Luxembourg var med i et sommer-OL.
Roman Usov
Roman Leonidovitsj Usov (Russisk: Роман Леонидович Усов)  (født 4. juni 1978) er en russisk hinderløper. Under OL I Aten i 2004 kom han på 7.-plass I andre kvalifiserings heat. Foran OL i Beijing ble det kjent at han hadde testet positivt på dopingmiddelet Carphedon under det russiske mesterskapet i juli 2008.
FAS
Fas og FAS kan i norsk henvise til blant annet
Eggeløs
Eggeløs er to små øyer i Bamble kommune i Telemark; Store Eggeløs og Lille Eggeløs. Øyene ligger rett ut for Melbyfjorden.
Tongzi kullkraftverk
Tongzi kullkraftverk er et kullkraftverk i Tongzi fylke, provinsen Guizhou, i det sørlige Kina. Det har en installert produksjonskapasitet på 1.200 MW fordelt på 2 enheter. Operatør er China Huadian Group Co.
Carphedon
Carphedon er et medisinsk  preparat som er utviklet i Russland og skal bidra til å øke utholdenheten. I Russland finnes preparatet tilgjengelig som det reseptbelagte middelet "Phenotropil". Innen idrett betraktes Carphedon som doping.
Hubert Bath
Hubert Charles Bath (født 6. november 1883 i Barnstaple, Devon, død 24. april 1945 i Harefield, Middlesex) var en britisk dirigent og komponist.
Bath fungerte en tid som dirigent for det berømte brassbandet St Hilda's Band. Han var dessuten dommer i forbindelse med en rekke brassbandkonkurranser; ved fire anledninger var endog Bath en del av dommerjuryen ved det nasjonale brassbandmesterskapet, i 1921, 1922, 1926 og 1931. Imidlertid er nok Bath aller mest kjent for sin komponistgjerning.
Av det han skrev for brassband er nok Freedom, som ble skrevet til the National Brass Band Championships of Great Britain i 1922, mest kjent. Stykket er i brassbandkretser kjent som «Symfoni nr. 1»! I 1931 ble dessuten hans Honour and Glory brukt som pliktnummer i den samme konkurransen. Freedom ble for øvrig brukt om igjen ved samme konkurranse i 1947 og 1973.
Trivia
Kjenningsmelodien til det britiske radioprogrammet Sports Report, «Out of the Blue», er skrevet av Hubert Bath. Radioprogrammet har beholdt samme kjenningsmelodi siden det så dagens lys, 3. januar 1948.
James Keene
James Keene (født 26. desember 1985 i Wells) er en engelsk fotballspiller som spiller spiss for IF Elfsborg. Keene har tidligere spilt for Portsmouth, Kidderminster (lån), Bournemouth (lån), Boston United (lån), Fredrikstad FK (lån) og GAIS (lån).
Ferjesambandet Jektvik–Kilboghavn
Ferjesambandet Jektvik–Kilboghavn krysser Værangen og Sørfjorden som del av fylkesvei 17 på Helgeland. Det betjener ferjekaiene Jektvik og Kilboghavn i Rødøy kommune. Sambandet drives av Torghatten Nord.
Sambandet blir betjent av MF «Rødøy». Sommeren 2021 var MF «Skutvik» og MF «Fykan» suppleringsfartøyer. Det er avganger 4–6 ganger daglig i hver retning. På bestilling betjenes også Sørfjorden ferjeka på noen av avgangenei.
Xingyi kullkraftverk
Xingyi kullkraftverk er et kullkraftverk i Xingyi byfylke, provinsen Guizhou, i det sørlige Kina. Det har en installert produksjonskapasitet på 1.200 MW fordelt på 2 enheter.
Mårveien (Oslo)
Mårveien (3–11, 2–6) er en vei på Tåsen i bydel Nordre Aker i Oslo. Den går som blindvei sørøstover fra Tåsenveien.
Navnet ble vedtatt i 1936.
Beijing Automotive Import & Export Corporation
Beijing Automotive Import & Export Corporation (BAIEC) er et kinesisk selskap som produserer biler og deler, samt importerer og eksporterer kjøretøy. Selskapet ble stiftet i januar 1985, og eies av Beijing Automotive Industry Holding Co., Ltd, som er en av Kinas største bilprodusenter. Selskapet produserer over 700,000 biler i året, fordelt på SUVer, lette lastebiler og minibusser.
Selskapet gikk nylig inn i et samarbeid med HK Dachang Trading Company, som har resultert i stiftelsen av selskapet Beijing Beiqi Zhongyun Automobile Trading Co. Ltd.
Modellprogram
I selskapets modellprogram finnes flere Jeep-modeller produsert på lisens (blant annet Cherokee og Grand Cherokee), samt en rekke egenutviklede modeller:
Van Johnson
Charles «Van» Johnson (født 25. august 1916, død 12. desember 2008) var en amerikansk skuespiller.
Gimle kino
Gimle kino er en liten og tradisjonsrik kino i Bygdøy allé 39 på Frogner i Oslo. Kinoen har navn etter strøket Gimle.
Van Johnson
Johnson begynte sin karriere i revyer på Broadway. Hans filmdebut i 1941 var Murder in the Big House. Han var mest populær på begynnelsen av 1940-tallet. Med sitt røde hår, blå øyne og fregner var han en «svigersmorsdrøm» og ble dyrket av horder av tenåringsjenter, som skrek og besvimte ved bare et blikk av ham. Van Johnson døde 12. desember 2008.
Skipsfører
Skipsfører, også kalt kaptein eller skipskaptein (engelsk: sea captain), er den som har den øverste myndighet om bord på et skip. Krav til sertifikat og utdanning er beskrevet i den internasjonale STCW-konvensjonen.
Gimle kino
Kinoen åpnet 23. august 1939 og har siden starten vært kjent som en kino for kunst- og kvalitetsfilmer. Den ble modernisert i 1962 og gjennomgikk en større oppussing i 1997. Kinoen har kun én sal med 260 sitteplasser og har øl- og vinservering i foajeen.
Skipsfører
Norge
For å tjenestegjøre som skipsfører på passasjerskip, lasteskip større enn 15 meter, fiskefartøy større enn 10,67 meter (35 fot), samt på lektere, kreves det etter norsk lov relevant kompetansesertifikat for dekksoffiser.
Som øverste myndighet ombord på sitt skip kan skipsføreren treffe beslutninger som ingen andre, heller ikke skipets eier, befrakter eller driftsselskap, kan forhindre - dersom disse etter skipsførerens yrkesmessige skjønn er nødvendig for sikkerheten til menneskeliv til sjøs eller for vern av det marine miljøet.
Dersom skipsføreren av en eller annen grunn blir ute av stand til å ivareta sine plikter overtar overstyrmann kommando over skipet.
Militært
På militære skip betegnes den øverste lederen som skipssjef.
Avhengig av skipets type og funksjon, innehar skipssjefen den dertil passende offisersgrad. Ved tiltredelse og fratredelse vil skipssjefen henholdsvis heise og stryke sin kommando. Dette markeres seremonielt ved at kommandovimpel heises eller hales i skipets stormast.
Jinghubanen
Før kommunistenenes maktovertakelse i 1949, på den tid da Nanjing var Kinas hovedstad, fantes det også en Jinghubane; den løp mellom Nanjing og Shanghai.
Historie
Jinghubanen består av tre avsnitt. Disse tre avsnittene er blant de eldste jernbanelinjer i Kina, bygd før 1910.
Det første avsnittet er fra Beijing til Tianjin, og deler trasé med Jinghabanen. Dette avsnittet var før del av Jingfengbanen.
Annet avsnitt er fra Tianjin til Pukou, og ble tidligere kalt Tianjin-Pukou-banen. Mellom Pukou og Nanjing krysser jernbanen Yangtzefloden. Togvognene ble ført over i elveferger før Nanjing-Yangtze-jernbanebroen ble ferdig i 1968.
Det tredje avsnittet er mellom Nanjing og Shanghai. Denne delen kalles Huningbanen. I perioden 1927–1949, da Kina hadde Nanjing som hovedstad, var det dette avsnittet alene som ble kalt Jinghubanen. Navneskiftet av hele strekningen Beijing-Shanghai til Jinghubanen fant sted i 1968, da Yangtzebroen var ferdig.
Dagens situasjon
Jernbanelinjen mellom Beijing og Shanghai er en av Kinas travleste. Den er tospors mellom Tianjin og Shanghai, og trespors mellom Beijing og Tianjin. De raskeste togene trafikkerer hele strekningen på mellom 9 timer og 59 minutter, og på 10 timer og 4 minutter. Togene er gjennomgående svært fulle, og frekvensen svært hyppig.
En høyhastigets jernbanetrase, Beijing-Shanghai ekspressjernbane, er nå under bygging noenlunde parallelt til Jinghubanen for å kunne overta en del av den voksende trafikken.
Nattogene på Jinghubanen trafikkerer gjerne helt non stop, men det er også en del tog som stanser underveis. De viktigste (og de nest viktigste) stoppestedene er:
Beijing – (Langfang) – Tianjin – (Cangzhou) – (Dezhou) – Jinan – (Taishan) – (Jiuzhou) – Xuzhou – (Suzhou i Anhui) – (Bengbu) – Nanjing – (Zhenjiang) – (Changzhou) – (Wuxi) – Suzhou – (Kunshan) – Shanghai
Bombylioidea
De har alle kort, kraftig kroppsform og store vinger. De fleste artene har en mer eller mindre lang sugesnabel, og mange er tett hårete.
Larvene er parasitter på ulike slags leddyr, som edderkopper (kulefluer og noen humlefluer), gresshopper (de fleste Nemestrinidae), gjødselbille-larver (noen Nemestrinidae) og bier og veps (mange humlefluer).
Hunnene legger ikke eggene direkte på vertsdyret, men sprer dem rundt der vertene ferdes. Dette gjør at hver enkelt nyklekt larve har små sjanser til å finne en vert. Fluene kompenserer for dette ved å legge svært mange egg, opptil 5000 for hver hunn. Artene i denne gruppen er mest tallrike i varme og tørre områder og vi har ganske få arter i Norge.
Spionkopen
Spionkopen er en fjellknaus like ved Søsterbekk holdeplass vest for Bjørnfjell langs Ofotbanen, øst i Narvik kommune i Nordland. Den har en høyde på 603 meter over havet.
Under kampene om Narvik under andre verdenskrig var dette et av områdene som de allierte kjempet mot tyskerne om, og den tyske kommandanten for de tyske styrkene i og rundt Narvik, generaloberst Eduard Dietl hadde sitt hovedkvarter like ved, i Solheimsbrakka. Spion Kop betyr «Spionkoppen» eller «Spionhaugen», og akkurat som at det sørafrikanske fjellet var en strategisk utkikkspost, fant Dietl også det norske Spionkop som en god strategisk utkikkspost, med kontroll over jernbanen til Sverige like ved.
Spionkopen har også gitt navn til en 320 meter lang jernbanetunnel fullført i 1988.
Snømållav
Snømållav (Melanelia olivacea) er en lavart i slekten brunkrinslav (Melanelia). Plantelegemet – thallus blir opp til 15 cm i diameter. Den vokser oftest på trestammer – som regel bjørk, men finnes også på andre treslag. Sjelden på stein. Farge brun eller mørk brun med uregelmessig og rynket overflate. Tiltrykt og godt festet til underlaget. Vanlig over hele landet, spesielt i det subalpine bjørkebeltet. Arten er tidligere beskrevet under slekten fargelav (parmelia).
Laven trives best i dagslys også om vinteren. Navnet sitt har den derfor fått fordi den sjelden vokser under det som er normal snødybde på trestammene. Den gir derfor en indikasjon på normal snødybde på voksestedet.
Laven har vært brukt (bl.a. i Storbritannia) til plantefarging av ull. Den gir da en brun farge.
Eksterne lenker
Flechtenbilder, Ulrich Kirschbaum
Ragnhild Galtung
Ragnhild Galtung (født 16. oktober 1929) er tidligere generalsekretær i Norge-Amerika Foreningen, en stilling hun hadde fra 1958 til 1996. I 1998 ble hun æresmedlem av foreningen.
Bedriftsmodell
En bedriftsmodell er en teoretisk modell av hvordan en bedrift skal tjene penger.
Ragnhild Galtung
Hun studerte ved London University og arbeidet deretter i USA ved Educational Testing Service i Princeton, New Jersey. Siden arbeidet hun ved Institute of International Education og ved The American-Scandinavian Foundation i New York City. Fra 1963 har hun hatt et stort engasjement for organisasjonen Thanks to Scandinavia, en organisasjon startet av jøder i USA for å gi stipend til skandinaver som takk for hjelpen de gav til jøder under andre verdenskrig. De to siste stipendene hun ordnet var ved Hebrew University i 1996.
Bedriftsmodell
Kostnads- og inntektsfunksjoner
Den vanligste måten å beskrive en bedrift i økonomisk teori er gjennom kostnadsfunksjoner og inntektsfunksjoner, som ofte fremstilles grafisk i et diagram. For å finne disse funksjonene benyttes vanligvis en kombinasjon av intuisjon og regresjon.
Entreprenørskap
Innen entreprenørskap består en bedriftsmodell av en forretningsidé og en forretningsplan; som bygger på idéen og beskriver i detalj hvordan og hva som er nødvendig for at idéen skal produsere verdi.
Per-Yngve Monsen
Per-Yngve Monsen (født 27. september 1964) er kjent som varsler fra den såkalte Siemens-skandalen.
Monsen var VGs anonyme kilde i avsløringen, og dette satte lys på ulovlighetene. Han ble så sagt opp, men fikk medhold i tingretten om at oppsigelsen var usaklig. På dette grunnlaget ble han tilkjent en erstatning på halvannen millioner kroner. Monsen mottok Zola-prisen i 2007 og Fritt Ords Pris i 2008 for sin varslerrolle i den såkalte Siemens-skandalen, hvor selskapet ble etterforsket og politianmeldt for overfakturering av Forsvaret, samt smøring av personell i det norske Forsvaret. Monsen utga i 2008 boken Muldvarp i Siemens.
Han er bror til Lars Monsen.
Walter Cartwright
Walter Cartwright (født januar 1871 i Nantwich, død ukjent) var en engelsk fotballspiller. Cartwright, som var midtbanespiller, spilte for Crewe Alexandra og Newton Heath, senere Manchester United.
Cartwright spilte for Nantwich Town og Heywood Central før han gikk til Crewe Alexandra. Cartright gikk til Newton Heath juni 1895, og spilte mot sin forrige klubb i sin første kamp for Newton Heath 7. september samme år. Cartwright spilte kun i engelsk 2. divisjon med Newton Heath, senere Manchester United, og la opp like før klubben rykket opp på øverste nivå.
Heiner Brand
Heiner Brand (født 26. juli 1952 i Gummersbach i Nordrhein-Westfalen) er en tidligere tysk håndballspiller, og var den tyske landslaget håndballtrener fra 1997 til 2011. Han er den eneste personen som har vunnet Håndball-VM både som spiller og trener.
Karriere som spiller
Heiner Brand sluttet seg til klubben VfL Gummersbach da han var syv år gammel. Han vant med denne klubben det tyske mesterskapet seks ganger. I 1976 var Brand en del av det vesttyske landslaget som ble nummer fire i den olympiske turneringen. Han spilte alle seks kamper og scoret tolv mål.
På landslaget spilte han totalt 131 kamper og scoret 231 mål, inkludert et straffemål. I 1978 var han medlen av landslaget som deltok i verdensmesterskapet. Hans to første mål i en landskamp scoret han i sin første kamp for Tyskland. Det var i juli 1974 mot Island.
Karriere som trener
Heiner Brand var trener i VfL Gummersbach mellom 1987 og 1991, og mellom 1994 og 1996. Han trente også SG Wallau-Massenheim (1992–94). Før han ble klubbtrener var han assisterende trener for det tyske landslaget fo rmenn, som han var hovedtrener for mellom 1997 og 2011.
I oktober 2007 ble Heiner Brands kontrakt som trener for landslaget med det tyske håndballforbundet forlenget til 30. juni 2013. Men han valgte å gå av den 30. juni 2011 som resultat av at laget bare klarte en tiendeplass i EM 2010 og en ellevteplass i VM 2011, de verste plasseringene for det tyske landslaget.
Personlig liv
Heiner Brand er gift og har to barn. Hans to eldre brødre Klaus og Jochen var også håndballspillere.
Rainer Decker
Rainer Decker (født 1949) er en tysk historiker med fokus på inkvisisjonen.
Han tok doktorgrad i 1976 ved Ruhr-Universität Bochum med temaet ''Untersuchungen zur Zusammensetzung der Oberschicht in Paderborn von den Anfängen bis ins beginnende 17. Jahrhundert''. Over hele Europa regnes han som ekspert på hekseprosessene, og da spesielt i Tyskland og Italia. Han har blant annet deltatt som vitenskapelig ekspert i forskjellige TV-programmer. Decker underviser ved Goerdeler-Gymnasium Paderborn i Paderborn og er fagleder for historie ved studieseminarer for lærere i Paderborn.
American Austin Car Company
American Austin Car Company var en amerikansk produksjonsselsap med bånd til britiske Austin. Selskapet ble stiftet i 1929, og produserte biler fra 1930 til 1934. I 1934 begjærte selskapet seg konkurs.
Motorer og rammer ble importert fra britiske Austin. Karosserier ble produsert ved firmaet fabrikker i Detroit i Michigan og Butler i Pennsylvania. I løpet av fire år produserte selskapet rett under 20 000 biler. Mest kjent var Bantam, en av de første, kompakte bilene som ble masseprodusert i USA. En annen var American Austin.
I 1935 kjøpte Roy Evans opp konkursboet og reorganiserte virksomheten under navnet American Bantam. Produksjonen tok til igjen i 1937 og fortsatte ut 1941.
De første prototyp-Jeepene ble laget av American Bantam.
Al-Sayyid-beduintegnspråk
Al-Sayyid-beduintegnspråk er et tegnspråk som brukes av rundt 150 døve og mange hørende medlemmer av et beduinsamfunn i Negevørkenen sør i Israel. Siden både døve og hørende bruker tegnspråket, betyr det at døve ikke blir stigmatisert i dette samfunnet, og ekteskap mellom døve og hørende er vanlig.
Al-Sayyid-samfunnet består av rundt 3 500 personer, de fleste av dem stammer fra tiden da landsbyen ble grunnlagt av en lokal kvinne og en egyptisk mann. To av dette parets fem sønner hadde et recessivt gen for nevrosensitiv døvhet. Etterkommerne av grunnlegger giftet seg ofte med sine søskenbarn for å kunne holde eierskapet av landet innen familien, en vanlig skikk blant beduiner. Dette gjorde at genet ble homozygotisk.
Tegnspråket fikk stor oppmerksomhet i 2005 da en internasjonal gruppe av forskere utga en studie av språket i Proceedings of the National Academy of Sciences (PNAS). Språket er av spesiell interesse for lingvister fordi det har oppstått spontant i løpet av de siste 70 årene, og har utvikla en kompleks grammatikk uten innflytelse fra noe annet språk.
Språket viser en preferanse for SOV-ordstillingen (f.eks. «Kvinnen barnet mater»), i kontrast til den lokale arabiske varianten som tales av de hørende i samfunnet (SVO), samt hebraisk (SVO), klassisk arabisk (VSO), og de dominerende tengspråkene i regionen, israelsk tegnspråk og jordansk tegnspråk. Forfatterne av studien i PNAS ser beduintegnspråket som et bevis på at mennesket har en innebygd grammatikksans, og spekulerer i at forskjellen mellom subjekt og objekt, samt preferansen for en spesiell ordstilling, er innebygde bestanddeler i språk.
Forfatterne av studien (Mark Aronoff fra State University of New York at Stony Brook, Irit Meir og Wendy Sandler fra Universitetet i Haifa og Carol Padden fra University of California, San Diego) merket seg også farten språket oppsto med. SOV-ordstillingen oppsto i den første generasjonen av brukere, og tredje generasjon «snakker» dobbelt så fort og bruker lengre setninger.
Fordi mange i den yngre generasjonen lærer israelsk tegnspråk på skolen, og fordi folk i økende grad gifter seg med personer som kommer utenfra, er det usikkert om tegnspråket vil overleve.
Måkeveien (Oslo)
Måkeveien (1–35, 2–68) er en vei på Ulvøya i bydel Nordstrand i Oslo. Den går sørover fra Vargveien midt på øyas østkyst og følger kystlinjen rundt halve øya forbi Sydstranda før den ender i Fiskekroken.
Navnet ble vedtatt i 1934.
Norsk Emballagemuseum (privat) var inntil 2010 i nr. 56, men er senere flyttet til Son i Akershus.
Walter Ris
Walter «Wally» Ris (født 4. januar 1924 i Chicago, Illinois, død 25. desember 1989 i Mission Viejo, California) var en amerikansk svømmer som deltok i de olympiske leker 1948 i London.
Ris ble olympisk mester i svømming to ganger under OL 1948 i London. Han vant 100 meter fri med tiden 57,3 som var ny olympisk rekord, foran sin landsmann Alan Ford. Han var også med på det amerikanske laget som vant 4 x 200 meter fri med ny verdensrekord 8.46,0 foran Ungarn og Frankrike. De andre på laget var James McLane, Wallace Wolf og William Smith.
Elisabeth Schumacher
Elisabeth Schumacher (født 28. april 1904 i Darmstadt i storhertugdømmet Hessen i Det tyske rike, død 22. desember 1942 i Berlin) var en tysk grafiker og motstandskvinne i det tredje rike. Schumacher hadde jødisk bakgrunn og tilhørte kretsen Rote Kapelle. Hun ble i 1942 dømt til døden og henrettet for sin virksomhet.
Skrikebergtunnelen
Skrikebergtunnelen er en veitunnel på europavei 39 i Gulen kommune i Vestland. Tunnelen går gjennom Skrikeberget sørvest for Ytre Oppedal i Risnefjorden. Tunnelen og resten av veien mellom Instefjord og Oppedal ble åpnet 22. juni 1990 og er 1508 meter lang.
Sammen med denne veistrekningen ble et nytt fergeleie i Oppedal åpnet. Fergestrekningen mellom Oppedal og Lavik erstattet fergestrekningen mellom Brekke og Lavik, som hadde vært i drift siden 1965. Den første fergeforbindelsen i området ble åpnet i 1955, og gikk mellom Instefjord og Vadheim. Fra 1960 gikk ferga mellom Instefjord og Lavik.
Veien mellom Instefjord og Oppedal fikk i 1992 utmerkelsen Vakre vegers pris.
Tunnelen blir oppgradert i tidsperioden 2022-2024 med blant annet ny LED-belysning, nye havarinisjer, nye tekniske bygg og nye nødstasjoner (SOS-telefon og brannslukkere). Det skal også komme kameraovervåkning ved havarinisjene som gjør at Vegtrafikksentralen i Bergen får varsel og kan stenge tunnelen enkelt og raskt slik at en unngår mer trafikk i tunnelen.
Horsøyna
Horsøyna er ei øy i Askøy kommune i Vestland. Øya ligger i Hauglandsosen mellom Krokås og Hetlevik.
Navnet Horsøyna ble vedtatt i 2008, da formene Horsøyni og Horsøy ble avvist.
Siden begynnelsen av 1900-tallet var det sildemelsfabrikk på øya frem til den ble nedlagt i 2002. Det vakte kontrovers at fabrikken ble nedlagt like før ny veiforbindelse ble anlagt til øya, både fordi fabrikkeieren Silfas hadde vært pådriver for å få bygget veien, og at den kostet kommunen 21 millioner kroner i stedet for budsjetterte 14 millioner. Før dette hadde øya vært knyttet til fastlandet med en smal hengebro med en maksimal bæreevne på 5 tonn.
I 2007 ble industriområdet kjøpt av Framo Engineering.
Sphynx
Sphynx eller nakenkatt er en katterase som ble alet opp i Canada i 1966. Rasens mest fremtredende trekk er mangel på pels grunnet mutasjon. Hårløse katter har tidvis dukket opp over hele verden. Den mest vellykkede er sphynx. Rasen har en hengiven og leken natur.
Historikk
Den første sphynxen, Prune, ble født i 1966, men hans linje døde ut. I 1978 ble en langhåret katt med en hårløs kattunge reddet i Toronto, Canada. Kattungen ble kastrert, men moren fikk senere andre hårløse kattunger. To ble eksportert til Europa, der en av dem ble paret med en devon rex. Resultatet var hårløse unger (som antydet at det recessive genet kan være dominant over devon-genet). En katt med klengenavnet E.T. ble kjøpt av Vicki og Peter Markstein i New York og tilbakeparet med en devon rex. I dag er rasen godkjent hos TICA og akseptert i «den allsidige klassen» hos CFA. Mange andre forbund frykter potensielle helseproblemer. I Storbritannia registrerer GCCF sphynx for å sikre at genet ikke bæres inn i devon rex-linjer.
Opprinnelse
Hårløse katter har tidvis dukket opp over hele verden. Den mest vellykkede er sphynx. Den er ikke helt hårløs, men er dekket av korte, silkeaktige dun, omtrent som en fersken. Uten pelsens beskyttende isolasjon er sphynxen sårbar for både varme og kulde, og den må holdes innendørs.
Hver tom hårsekk har en fettproduserende kjertel. Siden sphynxen ikke har hår til å absorbere fettet trenger den en daglig omgang med et pusseskinn.
Utseende, anatomi og fysikk
Sphynx-hode: skålformede ører, store øyne og alvelignende ansikt hos sphynx viser den tydelige påvirkningen fra devon rex. Værhårene, om de finnes, er ofte skjøre og brukket.
Fargevarianter
Sphynx finnes i alle farger og mønstre, deriblant mønstrene maske, sepia og mink, og fargene skilpadde, hvit og svart.
Fargebeskrivelser
Fargene hos sphynx er ofte varmere enn de hos katter med pels, siden den naturlige lyserøde hudtonen skinner gjennom. En blå katt vil under visse lysforhold se nesten lilla ut.
Sphynxen viser fargen på huden, akkurat som andre raser viser den på pelsen. Uten antydning til synlige hvite stikkelhår viser disse kattene "den nakne sannheten". Det naturlige fraværet av hår, bortsett fra "ferskendunet", er essensielt. Ethvert spor etter hårfjerning blir straffet med diskvalifisering på utstilling.
Referanser
Litteratur: Alle verdens katter av Bruce Fogle, utgitt på Spektrum Forlag, 2005.
Cubakrisen
Cubakrisen var en krise i 1962 mellom Sovjetunionen og Cuba på den ene siden og USA på den andre. Konflikten begynte med at USA hadde utplassert sine mellomdistansemissiler i Tyrkia og Italia, som pekte rett mot Sovjetunionen. Sovjetunionen oppdaget dette og svarte med å utplassere missiler fylt med atomladninger på Cuba. Den mest anspente perioden begynte 16. oktober 1962, da president John F. Kennedy fikk se fotografiske bevis på sovjet har installert ramper for avfyring av atomvåpen. Krisen varte i tretten dager til den 28. oktober 1962, da den sovjetiske lederen Nikita Khrusjtsjov beordret demontering av rakettrampene mot at USA ikke skulle angripe Cuba og demontere og fjerne sine mellomdistansemissiler fra Tyrkia og Italia. Denne krisen oppfattes som den perioden hvor den kalde krigen var nærmest å utvikle seg til en atomkrig.
Hendelsene
Krisen brøt ut 22. oktober 1962 da USAs president John F. Kennedy fant ut at Sovjetunionen var i ferd med å utplassere mellomdistanseraketter på Cuba. En slik utplassering ville utjevne terrorbalansen mellom USA og Sovjetunionen ved at Sovjetunionen med slike raketter hadde mulighet til et hurtig motangrep på USA med atomvåpen. Tidligere ville et slikt motangrep – på grunn av store avstander – vært umulig i tilfellet USAs angrep på Sovjetunionen fra sine baser i nærheten av Sovjetunionen. Med raketter på Cuba ble responstiden redusert til om lag sju minutter.
Cubakrisen er en av de hendelsene under den kalde krigen der det var størst fare for militær konfrontasjon, slik at den kalde krigen kunne blitt til en «varm» krig.
Før dette skjedde hadde Fidel Castro satt i gang en stor de-amerikanisering eller nasjonalisering av den kubanske industrien. Som følge av dette valgte Kennedy å stoppe all handel med Cuba og erklære at USA ville iverksette en blokade av Cuba, et begrep som senere ble redefinert til karantene. I tillegg bestemte han seg for å oppfordre dissidenter og dissidentorganisasjoner (f. eks. Alpha 66 og Den cubansk-amerikanske stiftelse) som motarbeidet Cuba, til å begå terror, attentatforsøk på politikere og attentater på sivile cubanere, som fra dette til 2006 har kostet 3478 cubanere livet. Kennedy gjorde dette både fordi han følte at USAs interesser ble truet og for å hindre utplassering av atomraketter, nettopp fordi han visste at dette kunne skje som følge av Cubas og Sovjetunionens gode forhold. En slik blokade var i strid med internasjonale regler og betraktes som en krigshandling. En karantene er mer selektiv og i dette tilfellet gjaldt den kun offensive våpen.
Sovjetunionen nektet en god stund å stoppe lastebåtene som var fylt med raketter som allerede var på vei mot Cuba. Det ble sagt at et sovjetisk forsøk på å bryte blokaden ville bli møtt med en amerikansk senkning av fartøyene, noe som igjen sannsynligvis ville blitt besvart med sovjetisk gjengjeldelse. I sum ville en slik konfrontasjon med stor sannsynlighet ha eskalert til bruk av atomvåpen i og med at USA og NATO på denne tiden hadde en forsvarsdoktrine om at atomvåpen kunne brukes for å forsvare de individuelle medlemslandene.
Mens de sovjetiske skipene var på til Cuba, drev amerikanske og sovjetiske diplomater med en uformell og hemmelig forhandling som skulle forandre alt. Disse forhandlingene lyktes, og de sovjetiske båtene snudde rett før de nådde den kubanske karantenen. Blant annet det norske forsvaret var i denne perioden i meget høy beredskap, hvor de med kort varsel var klare for utrykning, spesielt for avdelingene i Nord-Norge.
Avtalen mellom USA og Sovjetunionen var hemmelig og er i ettertid blitt gradvis offentliggjort. En stor del av avtalen innebar at Sovjetunionen skulle stoppe arbeidet med å utplassere mellomdistanseraketter på Cuba mot at USA demonterte og trakk tilbake mellomdistanseraketter utplassert i Tyrkia og Italia.
Neil Diamond
Neil Leslie Diamond (født 24. januar 1941 i Brooklyn i New York i USA) er en amerikansk sanger, gitarist og komponist. Neil Diamond har vært en av popmusikkens mest varige og suksessfulle artister og låtskrivere. Han har hatt topphits både i på 1970-, 1980- og 1990-tallet.
14. desember 2010 ble det kjent at han ville bli tatt opp i Rock and Roll Hall of Fame, sammen med blant andre Alice Cooper, Darlene Love, Dr. John og Tom Waits. Opptakseremonien var 14. mars 2011 på Waldorf-Astoria i New York.
Bakgrunn
Diamonds far Akeeba «Kieve» Diamond drev en kles- og kortevarebutikk som først var på Coney Island-området i Brooklyn, senere flyttet de til mer sentrale områder i bydelen. Både faren og moren Rose var jødiske immigranter fra Polen. Til en fødselsdag rett etter krigen fikk han en enkel gitar til 9 dollar, og dette ga han en oppmuntring til hans gryende musikkinteresse. Da han var 15 år skrev han sin første sang, kalt «Here Them Bells».
Han gikk på Erasmus Hall High School og senere Abraham Lincoln High School. På Erasmus Hall sang han sammen med Barbra Streisand i det 100 medlemmers blandede skolekoret.
Innen idretten utmerket han seg innen fekting, og dette førte til at han fikk et stipend til å studere medisin ved New York University. Her gikk han et år, og han likte faget biologi særlig godt, men mislikte organisk kjemi såpass mye at han ga opp dette studiet, samtidig som musikkinteressen, og det gjennomslaget han opplevde her, overtok hele hans fokus.